
STUDII 


Studiul arhetipurilor muzicale (X): 
ARMONIA privita din perspectiva 
arhetipala 


Corneliu Dan Georgescu 


Termenul ARMONIE deriva, ca majoritatea noţiunilor cu 
rezonanță profundă în intelectul uman, din greaca veche (dpuovia, 
latinizat harmonia), dar semnificaţia sa nu este simplu de explicat, și cu 
atât mai puţin istoria sa modernă. De aceea, ca introducere mai puţin 
obișnuită la textul ce urmează nu voi cita părerea unui filozof antic sau a 
unui muzicolog renumit, ci informaţia generală obţinută prin OpenAl 
ChatGPT pe 12.03.2023, ca răspuns la întrebarea: „Ce se înţelege prin 
armonie (What is meant by harmony)?": 


The term "harmony" generally refers to a state of agreement 
or unity between things that are different or in opposition to each 
other. Harmony can be used to describe a variety of situations, such as: 

1. Musical harmony: The combination of different musical 
notes and chords that create a pleasing sound. 

2. Social harmony: The state of peaceful coexistence between 
people of different backgrounds, beliefs, and cultures. 

3. Personal harmony: The feeling of balance and well-being 
within oneself, where all aspects of one's life are in agreement and 
working together. 

4. Environmental harmony: The balance and sustainable 
coexistence between human activities and the natural world. 

In all cases, harmony implies a sense of balance, coherence, 
and unity. It suggests that different elements can come together in a 
way that is mutually beneficial and creates a positive outcome. 

(Termenul ,armonie" se referá in general la o stare de acord 
sau de unitate între lucruri care sunt diferite sau în opoziţie unele fata 
de altele. Armonia poate fi folosită pentru a descrie o varietate de 

situatii, cum ar fi: 

1. Armonia muzicala: Combinatia de note si acorduri muzicale 

diferite care creeazá un sunet plácut. 

2. Armonia sociala: Starea de coexistentá pasnicá intre oameni cu 

origini, credinte si culturi diferite. 

3. Armonia personală: Sentimentul de echilibru și bunăstare în 

interiorul propriei persoane, prin care toate aspectele vieţii sunt în 

acord și funcţionează împreună. 

4. Armonia mediului: Echilibrul si coexistenta durabilă între 

activitățile umane și natură. 

În toate cazurile, armonia implică un sentiment de echilibru, 
coerenţă și unitate. Aceasta sugerează că diferite elemente se pot 
reuni într-un mod reciproc avantajos și care produce un rezultat 
pozitiv.) 


Formulările de mai sus, ca și ideea de a le cita, se pot comenta, 
contesta, completa (ce înseamnă de fapt "a pleasing sound/un sunet 
plácut"?) sau înlocui cu o introducere conventional documentată. Mie 
mi se par clare, acceptabile și suficiente din punct de vedere introductiv, 
pentru a-mi permite — fără a neglija mai departe faptul că semnificaţia 
noţiunii de ARMONIE este infinit mai largă și poate fi diferită chiar în 
același domeniu — să mă concentrez în cele ce urmează asupra noţiunii 
de armonie muzicală. Şi este o introducere pe linia celor ce vor urma: cel 
puţin aparent, intenționat diletantică. 


* 


Cateva puncte de reper. 

Harmonia era zeita ARMONIEI in mitologia greacá (nu este un 
pleonasm: notiunile se situeazá pe planuri diferite); in mitologia 
romaná, ei fi corespunde Concordia. [1] Conform unui mit pre-homeric, 
Harmonia era fiica lui Ares (nume roman: Marte), zeul rázboiului si, in 
acelasi timp, un simbol al fortei si frumusetii masculine, si al Afroditei 
(nume roman: Venus), zeita iubirii, simbol al frumusetii si farmecului 
feminin si al dorintei senzuale. Dar Afrodita era sotia zeului Hefaistos, 
relatia ei cu Ares fiind deci incestuoasá. Harmonia, asa cum ar putea fi 
interpretat mitul, ar fi un copil al inselaciunii, al trádárii, al rusinii, dar si 
un copil al iubirii, al frumusetii si al puterii. [2] Chiar dacá nu mai putem 
înţelege azi pe deplin sensul acestui mit, se pot „descifra” aici două idei: 
este vorba de unirea a celor două simboluri opuse ale frumuseţii 
(masculinul și femininul, dar și războiul și iubirea), totul însă în contextul 
a ceva interzis, neacceptat social, „ne-reglementar”. Ce semnificaţie ar 
putea avea această ciudată ultimă asociere? 

Teoria armoniei muzicale din antichitate porneste de la douá 
surse: proportiile matematice ale vechilor pitagoreici si doctrina 
proporţiilor armonice între sunete care s-a dezvoltat de aici, respectiv 
filozofia dialectică a naturii a lui Heraclit, care a considerat ARMONIA 
drept mediere a contrariilor fundamentale. [3] 

Primul criteriu obiectiv al frumuseţii ar fi fost întotdeauna 
simetria, afirma deja Platon (427-347 î.Hr.) în dialogul său Timaios [Kuhn 
2017], adică proporțiile corecte, raportul optim între părţile obiectului. 
Din proporțiile corecte și din simetrie rezultă deci conceptul călăuzitor 
care a devenit încă din antichitate ideea călăuzitoare a frumuseţii: 
ARMONIA. [1] 


Această idee pare a contrazice mitul amintit mai sus. Sau poate 
trebuie să înţelegem mitul ca afirmând că doar originea ARMONIEI 
este, cel putin partial, „dubioasă”, dar rezultatul este pozitiv? Dar cum 
poate fi pe deplin pozitiv rezultatul unui act considerat negativ? 


Mai târziu, Boethius (480—524) a scris tratate despre toate cele 
patru materii din Quadrivium (aritmetică, muzică, geometrie si 
astronomie), care, alături de cele trei materii ale Trivium-ului (gramatica, 
dialectica, retorica) formau în antichitate septem artes liberales. Dintre 
scrierile Quadrivium-ului lui Boethius s-au păstrat doar cele despre 
aritmetică (De institutione arithmetica) și muzică (De institutione 
musica). El formuleazá teoria celor trei tipuri de muzicá: musica 
mundana (adicá armonia proportiilor cosmice), musica humana (adicá 
armonia sufletului si cea a corpului) si musica instrumentalis (adica 
proportiile armonice ale creatiei muzicale propriu zise), toate trei 
bazándu-se pe o ARMONIE exprimabilá numeric. [4] in mileniul urmátor, 
Johannes Kepler (1561-1630) ísi conduce cercetárile astronomice pe 
ideea existenţei unei „armonii a sferelor” (una dintre principalele sale 
lucrări este intitulată Harmonice mundi, 1619) iar Marin Mersenne 
(1588-1648) oferă în 1636 în lucrarea sa Harmonie universelle o 
justificare fizică a sistemului de tonuri muzicale. Doctrina lui Gottfried 
Wilhelm Leibniz (1646-1716) privind „armonia universală” exprimă 
conceptul de „legalitate a lumii” pe baza unei „armonii pre-stabilite” a 
trupului și a sufletului, iar Georg Wilhelm Friedrich Hegel (1770-1831) 
consideră cá o anumită fază a contradictiei dialectice formează „o 
unitate care se armonizeazá". În științele naturii, termenul a fost înlocuit 
mai ales cu noţiunile de simetrie, integralitate, sistem, regulă 
structurală. [3] Este remarcabil faptul că noţiunea de ARMONIE apare de 
fiecare dată când este vorba de ceva deosebit de important, de o viziune 
globală asupra lumii. 

Câteva sinonime ale Armoniei în limba română ar fi (orânduite 
alfabetic): acord - atracţie - coerenţă - compatibilitate - concordanţă - 
concordie - conectivitate - consens - echilibru - eufonie - farmec - 
frumuseţe - identitate - înţelegere - pace - seninătate - simetrie - 
unitate. 

Antonime ar fi: dezacord - conflict - discordie - înstrăinare - 
tensiune. Dar aceste antonime pot fi toate incluse în noţiunea de 
armonie muzicală și rămân perceptibile distinct — și, prin aceasta, avem 
o mare deosebire fata de alte domenii în care se poate aplica noţiunea. 
Deoarece, chiar dacă o contradicţie dialectică implică în general 
armonizarea contrariilor, acestea sunt integrate în noua unitate și nu 
se mai percep ca atare, nu mai contează ca atare. 


* 


Dacá, pe de o parte, notiunea de ARMONIE nu se reduce la 
muzica, pe de alta, chiar si in muzica, ea are diferite intelesuri in epoci 
diferite. Este de ajuns sá comparám ARMONIA din Grecia anticá 
(perioadá in care subintelegea exclusiv teoria sistemelor modale — vezi 
Philolaos si Aristoxenos [5] cu cea din Renasterea europeaná, sau cu cea 
întâlnită la Bach, Wagner, Debussy, sau cu ceea ce reprezintă ea la 
Schónberg, Stravinski, Webern, la Terry Riley sau La Monte Young sau în 
spectralism. Ín general, notiunea de ARMONIE este asociatá cu 
omofonia, mai ales insá cu armonia functionalá tonalá clasicá, asa cum a 
fost ea teoretizata începând cu Jean-Philippe Rameau (1683-1764) prin 
Tratatul sáu de armonie din 1722, dar existand deja odatá cel putin cu 
Claudio Monteverdi (1567-1643). Asocierea cu omofonia (intr-un coral 
de Bach de exemplu) nu exclude existența acelorași principii într-o 
muzică pur polifonică, sau, latent, chiar într-o monodie sau eterofonie. 
Ce s-a întâmplat după Monteverdi poate fi considerat încă, până la 
Mahler (dar partial, între alții, si la Sibelius, Hindemith, Enescu sau 
Șostakovici) ca o dezvoltare continuă directionatá dar si divers 
ramificatá; dupa ei (la minimalistii americani sau in Postmodernism, ca 
si in acea muzică actuală foarte diversă numită „de divertisment”), ca o 
reluare fragmentară, ca o re-interpretare, respectiv, ca o dezvoltare 
descentrată. Fundamentul ei a fost și rămâne consonanta, mai precis, 
dialectica disonantá-consonantá. Dar conceptul de ARMONIE este foarte 
flexibil: se pot concepe armonii care depășesc ideea clasică de 
consonanta. 


Teoria treptelor dezvoltatá de Jacob Gottfried Weber (1779- 
1839) si extinsá ulterior de Simon Sechter (1788-1867) a fost 
completatá spre sfársitul secolului al XIX-lea prin teoria functiilor 

fondatá de Hugo Riemann (1849-1919). Heinrich Schenker (1868-1935) 
combiná in analizele sale teoria contrapunctului cu teoria acordurilor: 
conducerea vocii este înțeleasă de el ca o orizontalizare a armoniei 
verticale. [5] Reamintim că, de altfel, în muzica clasică, temele 
principale (în mod pregnant, de exemplu, în toate simfoniile 
beethoveniene), și nu numai ele, reprezentau adesea o asemenea 
orizontalizare a unei armonii verticale; ceea ce nu se mai poate afirma 
odată cu muzica romantică. Odată cu definirea funcţiilor treptelor unei 
scări și a noțiunilor de tonică-subdominantă-dominantă, teoria clasică 
a armoniei funcționale este pe deplin constituită și teoretic, deoarece 
în practica muzicală ea funcţiona deja de câteva secole. Nu același 
lucru s-ar putea afirma în ceea ce privește teoretizarea altor viziuni 
ulterioare asupra ARMONIEI (de exemplu, cea expusă începând cu 
1937 în tratatul Unterweisung im Tonsatz de Paul Hindemith 
[Hindemith 1937-1970]), a căror geneză coincide cu folosirea lor 
practică de către autorii lor și se limitează la aceasta. 


Desigur că putem numi „armonie” orice simultaneitate de sunete 
oarecare, dar pare mai rațional să numim această simultaneitate 
omofonie, și să rezervăm termenul de ARMONIE pentru o situaţie 
specială: când sunetele simultane se orientează cel puţin parţial după 
anumite reguli, în care, de obicei, rolul principal este jucat de 
armonicele naturale ale sunetului; de obicei, dar nu obligatoriu. 
Denumirea de „armonie funcţională” este motivată de faptul că aceste 
consonante sunt organizate într-un sistem ierarhic, în care diferitele 
acorduri au diferite roluri. Dar este clar că este vorba de un caz special 
de ARMONIE, un caz special însă, care și-a dovedit peste secole 
potentialitatea. Discutia terminologicá pare didacticistă și superfluá, dar 
nu se poate evita intotdeauna. 


,Demontarea" constienta, consecventa a acestui caz special de 
armonie funcţională a fost împlinită prin muzica atonalá, apoi cea 
dodecafonicá si cea serială, mai târziu si indirect (indirect, pentru ca 
oricum nu mai era nimic de demontat), prin stocasticá, aleatorism, 
bruitism, Textkomposition, improvizatie colectivá, muzica informala. Nu 
este greu de inteles fascinatia de duratá exercitatá de aceste muzici, 
văzute la începutul secolului XX, dar si mai târziu, ca „noua muzică”. Nu 
mai era vorba de o extindere sau inovaţie oarecare, ci de distrugerea 
radicală a însuși fundamentului muzicii occidentale, a ceea ce a stat la 
baza ei timp de câteva secole; o distrugere, care, în contextul unei epoci 
dominate de idei ultra-inovatoare, anarhiste, revoluționare, era privită și 

salutatá ca o necesará eliberare. Un reviriment poate fi considerat 
spectralismul, care se orientează în alta direcţie [6] dar nu în sensul 
functionalismului, ci doar în cel al folosirii consecvente si extinse a 
armonicelor naturale ale sunetului. Si aceasta nu este acelasi lucru cu 
folosirea | consonantelor, mai ales cu folosirea funcţională a 
consonantelor, chiar dacá domeniile se suprapun in mare parte. 


Dar a fost într-adevăr ARMONIA funcţională „stâlpul de 
sustinere" al muzicii occidentale în ultimele ei secole de evoluţie? 


Câteva precizări importante, care pot preveni unele deceptii 
ale cititorilor: Acest text nu este un manual de armonie, după cum nu 
se ocupă de istoria acesteia și nici nu își propune alte scopuri didactice. 
Ce mă interesează în această discuţie este a considera ARMONIA la un 
nivel general, și, între altele, a încerca cel puţin să schitez un răspuns la 
câteva întrebări esenţiale pentru tema abordată (unele deliberat 
„naive” si partial deja atinse tangential), cum ar fi: 

Este orice aglomerare de sunete, organizată sau nu, o 
ARMONIE? Dacă nu, când și de ce putem vorbi de ARMONIE? Este 
compatibilă noţiunea de ARMONIE cu dezordinea, haosul, întâmplarea, 
arbitrariul? 

Este aceasta noţiune relativă, variabilă, poate fi ea istoric sau 
geografic diferit definită? Are ea o componentă universală? Daca da, în 
ce ar consta ea? Are noţiunea (cea filozofică) ceva comun cu morala, 
religia? Garantează existența ARMONIEI calitatea, frumuseţea unei 
muzici? 

Există numai un singur fel sau infinite feluri de ARMONIE? Dacă 
există mai multe ARMONII, este posibil a face o ierarhie între ele? 

De ce tocmai în perioada succesivă Renașterii europene apare 
ARMONIA, ca o formă specială de omofonie? S-a axat dezvoltarea 
ulterioară a muzicii (nu numai europene) pe această bază, și dacă da, 
de ce? Dece nu întâlnim ARMONIA funcţională și în alte părţi ale lumii? 

De ce tocmai distrugerea ei a fost telul principal al curentelor 
avangardiste de la începutul sec. XX? (pentru că elemente de formă 
sau ritm au persistat până mult mai târziu, iar o armonie clasică, uneori 
ingenios extinsă, constituie și azi baza unor muzici considerate 
distractive). Ce sens are neglijarea noţiunii de ARMONIE, indiferența 
față de ea sau contrazicerea ei? 

Are ARMONIA un efect special în psihicul uman, care o face de 
neînlocuit? 


„Perspectiva arhetipală”, pe care o propovăduiesc în ultimul 
timp, chiar în detrimentul definirii mai ales forțate a unor noi și noi 
arhetipuri fanteziste, este un punct de vedere optim în acest scop, 

deoarece prin el se încearcă să se vada, respectiv să se definească, în 
spatele oricărei noţiuni de o anumită importanţă, eventuala sa funcţie 
psihologică proprie esenţială, ceea ce reprezintă sensul ei profund, 
stabil, etern, si anume, etern uman (dacă așa ceva există... este o altă 
discuţie) fata de ceea ce este trecător, o modă repede uitată. Pe 
această temă se pot spune multe, mentionez doar cá Jean-Jacques 
Nattiez consideră opoziţia între pasager și universal superfluă, muzica 
având, după el, atât caractere universale, absolute, cât și trecătoare, 
relative [Nattiez 2005:349-362]; este un alt mod de a exprima 
dualitatea arhetipului muzical, condiţia existenţei sale. 


* 


Se pare că natura înconjurătoare ne oferă, desigur într-un stadiu 
incipient, tot ceea ce definește o structură muzicală. Există din 
abundență mai întâi sunetul în sine, cu diferite timbruri, de diferite 
înălţimi, de diferite intensitáti, cu diferite durate. Dar există și structuri 
melodice (cântecul păsărilor), motive și fraze, transpozitii, variatiuni, 
tempo allegro sau adagio, există fortissimo si pianissimo, crescendo și 
diminuendo etc., există ritmuri simple sau complexe (de la troheu sau 
dactil la ritmuri compuse sau rubato), există evenimente rarefiate, 
moderat dense sau aglomerate, după cum există și „sintaxe naturale”, 
de la monodie la polifonie, omofonie, eterofonie. În complexul spectacol 
natural numit „furtună” le întâlnim pe toate, într-o regie bine 
organizată. După cum găsim în natură principii elementare de formă 
muzicală: formule ostinato sau repetitive, expoziții și dezvoltări, reprize, 
structuri ciclice sau evolutive, modelul AB („forma deschisă”) sau ABA 
(„forma închisă”) sau tema cu variatiuni, „jocul” între structurat și 
haotic, distribuția probabilistică a unor evenimente etc. Mai toate 
acestea pot fi reflectate, respectiv recunoscute, desigur nu întotdeauna 
nemijlocit, atât pe plan biologic cât și psihologic: în corpul uman (în 
ritmurile cardiac, respirator, digestiv, dar și în structura binară, simetrică 
a unor organe, în principiul multiplicării, variației, existent in altele, dar 
și în evoluţia ciclică sau directionatá a unor procese vitale), ca si în 
psihicul uman și arhetipurile sale funcționale. Nimic mai firesc decât a 
recunoaște astfel „filiera naturală” a structurilor muzicale, ele însele un 
produs mijlocit al psihicului uman. (Acest paragraf reprezintă o aplicaţie 
foarte liberă, simplificată, a explicatiei lui C. G. Jung referitoare la 
originea arhetipurilor psihice, categorie în care se pot include si 
arhetipurile muzicale [Jung 1971]). 


Discutia începută astfel se poate continua practic la nesfârșit. 
Din acest motiv, voi trece direct la tema acestui text, considerând acest 

prim pas introductiv, în linii mari, destul de clar: prin muzică ne situdm 
intotdeauna foarte aproape de naturd. imi permit sá anticipez, ca o 
consecinţă: prin conceptul de ARMONIE se exprimă într-un mod 
sintetic felul nostru de a înțelege, „explica” natura, de fapt, de ao 
reflecta. 


Dacă putem descoperi în orice structură muzicală un „strămoș” 
natural, care ar putea fi „strămoșul” ARMONIEI? Există șirul armonicelor 
naturale, există omofonie (sunete simultane), dar ce ar putea 
corespunde în natură unui acord major sau minor, sau unei relaţii 
dominantă-tonică? Naivitatea aparentă a acestei întrebări ascunde mai 
mult decât pare: dacă natura ne oferă „ipostaze brute” a majorităţii 
parametrilor muzicali, există, se pare, anumiţi parametri, care nu ar 
putea fi priviţi decât cel mult ca o sublimare excepțională, specific 
umană a unor ipostaze naturale. Prin aceasta vom tempera oarecum 
afirmaţia de mai înainte. Astfel, chiar dacă în natură întâlnim „formule 
melodice” subtile (ciripitul păsărilor, ca și alte „semnale sonore” ale 
animalelor), nu vom întâlni, de exemplu, structuri modale organizate 
într-un sistem coerent; vom întâlni rezonanţă, armonice naturale, dar nu 
și o cadență perfectă. Pare necesar a face o distincţie între, pe de o 
parte, parametri muzicali ce pot fi regásiti ca atare în natură (contraste 
dinamice, timbruri, ritmuri, modele sau principii generale de formă), și, 
pe de alta, parametri muzicali în constituirea cărora contribuția umană 
este esențială: mai ales organizarea complexă a înălțimii sunetelor și 
organizarea simultaneitátii lor în ARMONIE par a constitui unul dintre 
acești parametri care „s-au îndepărtat de natură”. Aș completa: au 
devenit un mod de a o reprezenta și interpreta, nu doar de a o reflecta. 

Această contribuție umană esenţială, o organizare particulară 
complexă, constă în primul rând în rafinarea materialului și în 
articularea domeniului respectiv — prin asimilare cu limbajul articulat, 
limbaj care astfel permite „încărcarea cu sens” a unor structuri suficient 
de complexe. Articularea unui domeniu este facilitată de proprietatea sa 
de a fi scalabil, deci ordonabil numeric. Aceste două calități pot exista 
însă si separat: de exemplu, temperatura este o mărime scalabilă, dar în 
lipsa intervenţiei unui sistem de măsurare introdus din afară, ea rămâne 
un domeniu nearticulat. Se poate face abstracţie de aceste organizări 
sau chiar de ideea sensului pe care îl poartă, pentru că ele pot primi un 
sens absolut convenţional, atribuit ad hoc, care le neglijează forma 
concretă; dar ele se pot și dispensa de orice „încărcătură semantică”. În 
cazul muzicii, ea poate reveni fără probleme la ipostaze „mai aproape de 

natura”, respectiv, mai ,primitive": se poate face muzica numai cu 
timbruri plus zgomote, cu ritmuri simple etc. Dupa cum si comunicarea 
umana poate face abstractie de limbajul articulat si poate reveni la 
urlete ne-articulate, la gesturi sau mimica, cu scopul unui efect dramatic 
teatral sau ca semn al unei regresii (temporare, cum ar fi in cazul unui 
om mânios peste măsură). 


Nu trebuie trecut cu vederea faptul că a renunţa la structuri 
articulate nu înseamnă implicit o retrogradare în artă, deoarece la 
orice nivel poate interveni o rafinare particulară, „din interior”, a 
parametrilor activi. Astfel, poate exista o muzică pur timbrală de un 
rafinament care să depășească folosirea stângace a unor parametri 
foarte subtil articulati, de exemplu la nivelul înălțimii sunetului, context 
în care alti parametri, de exemplu culoarea timbrală, sunt complet 
neglijati. Dacă muzica lui Bach se interesează prea puţin de culoarea 
timbrală, Bach nu poate fi comparat totuși cu Varese, care nu se 
interesează decât de ea. 

În concluzie: „alegerea” sau „refuzul” (sau chiar numărul) 
parametrilor unui limbaj nu spune nimic despre calitatea estetică a 
rezultatului. Ca să nu mai vorbim despre ceea ce adaugă la o muzică 
valoarea extra-muzicală a unor gesturi: poate fi vorba, de exemplu, de 
importanţa politică sau morală a unor gesturi tipice într-un anumit 
context social-istoric. Dar dacă avem în vedere posibilitățile la nivel pur 
estetic-informational al anumitor combinaţii limitate de parametri 
muzicali, este obiectiv demonstrabil faptul că folosirea la fel de rafinată 
a elementelor unui limbaj articulat prezintă anumite avantaje. Este 
drumul sinuos, dar direcționat, pe care a evoluat omenirea și limbajul, 
de la ne-articulat, la articulat. Drumul invers pare să funcţioneze doar 
temporar, mai ales ca reacție contrară, ca o încercare de re-echilibrare 
a unor exagerări în direcția hiper-organizării; pentru că o rafinare 
exagerată poate însemna și o îndepărtare fatală de natură. 

Dar mai trebuie deosebit și între o articulare mono- 
dimensională sau bazată pe un număr redus de dimensiuni, eventual 
neorganizate (în natură avem de exemplu: bacteriile, nisipul, 
,cantatul” unei gâște, domeniul intensității sau duratei sunetelor) si o 
articulare ierarhizată, incluzând mai multe dimensiuni bine organizate 
(de exemplu o floare, corpul uman, vorbirea umană, domeniul înălțimii 
sunetului în muzica clasică). Uneori este posibil și ca perspectiva 
observatorului să distorsioneze perceperea numărului de dimensiuni 
(de exemplu, la nivel microscopic, nisipiul se poate dovedi a fi foarte 
complex, respectiv, privite din cosmos, toate orașele se aseamănă; sau, 
ascultată într-un mediu zgomotos sau de către un auditor 
incompetent, articularea subtilă a unei muzici poate rămâne 
inefectivă). Deci, un anumit factor de relativitate în definirea și 
manipularea noţiunilor va persista întotdeauna. 


I" 

* 


Faptul cá se poate vorbi despre ARMONIE în sensul actual mai 
ales începând cu Renașterea europeană, de fapt, cu reflectarea târzie a 
acesteia în muzică, este semnificativ. În acel moment istoric, când epoca 
migraţiilor popoarelor barbare ca și cea a cruciadelor se încheiaseră, dar 
Constantinopolul și, odată cu el, după ruina imperiului roman de apus, și 
imperiul roman de răsărit sau bizantin, inclusiv imensa lor moștenire 
culturală, căzuseră în 1453 definitiv în fata invaziei otomane, Europa 
simte nevoia să „privească înapoi” spre sursele ei antice, ca spre ceea ce 
s-a realizat mai de pret vreodată în această zonă, pentru a-și regăsi si 
reformula identitatea și a se reconstrui pe sine pe această bază. 
Reconsiderarea antichităţii greco-romane, favorizată de revirimentul 
parțial al regiunii geografice respective, corespunzătoare fostului centru 
al imperiului roman (Italia), ca și de aportul cultural al oamenilor de 
cultură bizantini/greci emigraţi, respectiv fugiți din fata Turcilor, a inclus 
desigur interpretări greșite și iluzii, ca orice privire spre trecut, care nu 
poate fi decât o proiecţie idealizată a prezentului; dar ea a trezit noi 
ambiții în oamenii de cultură ai timpului, ambiţii care mergeau mult 
peste epoca lor și peste posibilităţile unor oameni izolați. După Dante 
Alighieri (1265-1321) și Francesco Petrarca (1304-1374), Leonardo da 
Vinci (1452-1519) este un om al Renașterii tipic: cultivat, multilateral, 
voluntar, neliniștit, talentat, inventiv fără limite, vizionar, genial. Dacă 
Renașterea a adus o mulţime de descoperiri și idei noi, iar în pictură si 
sculptură multe inovații excepţionale (de ex., perspectiva, necunoscută 
în antichitate), în muzică ea a adus ARMONIA, o ,inventie" a cărei 
valoare se va confirma peste secole și secole. 


Nu m-aș gândi să încerc să explic aici detaliat mecanismul 
apariţiei unor asemenea idei esenţiale... Nu poate fi vorba decât de 
enumerarea câtorva elemente, cu conștiința clară că trebuie să apelez 
la bunăvoința cititorului pentru a accepta formularea nu întotdeauna 
optimă a celor ce urmează. 


S-a vorbit mult despre abordarea în această perioadă în muzica 
vocală (secolul XV-XVI), pe lângă temele religioase, a celor antice sau 
mitologice, despre dorinţa de a se asigura claritatea expunerii textului 
prin renunţarea la polifonia densă etc. Dacă până acum, textul religios 
avea mai mult un rol simbolic (repetarea unor formule cunoscute, de 
exemplu, kyrie eleison), textul epic-dramatic din noul gen al operei 
dorea să fie bine înţeles. În acest context, o soluţie părea necesară nu 
numai din perspectiva muzicală, ci și din cea socială: introducerea 
melodiei acompaniate, „il stile nuovo”, recitativul. Dar a contat și 
14 

credinta falsá ca, in drama anticá, textul era solistic cántat si doar 
comentat de un cor in fundal. Aceastá ,,greseala” a condus la practicarea 
procedeului acompaniamentului acordic al melodiei, deci la nasterea 
ARMONIEI. 


În primul rand, problemele sociale sunt cele ce se pun cu totul 
altfel odata cu densitatea sporita a locuitorilor unui oras din Italia 
acelei perioade, o societate care avea nevoie si putea impune un 
sistem social mai complex, care sá-i asigure functionarea, in 
comparatie, de exemplu, cu o societate tribala rarefiata. O analogie 
cam mecanicá ne-ar sugera faptul cá si o muzica pe 1-2-3 voci pune 
alte probleme de tehnicá, notatie, executie, control, sincronizare, 
decát o muzicá executatá de ansambluri vocal-instrumentale din ce ín 
ce mai extinse. Apare necesitatea unor structurári clare, in care, de 
exemplu, frazele muzicale sunt delimitate prin cadente standard, in 
care toate vocile se reunesc, se regásesc din nou. Odatá cu ideea 
sincronizării periodice prin cadente, apare si distingerea între o 
consonantá stabilă si o serie de disonante pasagere, ca și ideea 
functionalitátii specifice a unor acorduri etc. etc., toate elemente 
definitorii ale ARMONIEI funcționale clasice. 


* 


Prin sprijinul aceastei noi dimensiuni muzicale, ARMONIA, se va 
afirma si conceptia unei arhitecturi muzicale ierarhic construite, care va 
conduce la poate cea mai savantá si coerenta forma muzicalá conceputá 
vreodatá, cea a sonatei. Armonia functionala, bazata pe triada 
subdominantă-dominantă-tonică, ajunge să susţină (si ca „plan tonal”) o 
formă complexă, organizată de la nivelul ornamentului, al motivului și 
frazei, la cel al temei, respectiv al celor două teme contrastante, apoi la 
cel al formei constituite dialectic din expoziţie, dezvoltare, repriză. Ca 
bază arhetipală fizică se poate încă recunoaște, alături de dialectica 
formei, principiul armonicelor naturale ale sunetului, dar aplicaţia 
acestuia nu mai este acum deloc simplă. Odată cu temperarea 
intervalelor, folosirea cromatismelor si reglementarea problemei 
modulatiilor prin cercul cvintelor, sistemul tonal atinge limitele 
dezvoltării sale, după o lungă dezvoltare directionata. 


Am enumerat penibil toate aceste date binecunoscute pentru 
a evidentia faptul că ARMONIA exprimă ideea „acordării” structurilor 
muzicale devenite complexe într-o unitate coerentă, logică, ierarhic 
deci centralizat organizată, la fel cum era văzută atunci lumea 
înconjurătoare. Din perspectiva actuală aceasta este desigur o viziune 
idealizată a lumii (asa cum sunt toate viziunile globale începând din 
antichitate, inclusiv cea actuală), care nu putea fi valabilă la nesfârșit, 


15 


Revista MUZICA Nr. 6 / 2023 


oricát s-ar putea regreta asta. Era de asteptat ca, odatá cu perceperea 
și explicarea dezordinii lumii, să domine si dezordinea în artă. În locul 
unor speranţe, naive sau nu, într-o „ordine divină”, care ar controla și 
justifica totul, nu s-a pus însă nimic: distrugerea acestei iluzii, 
proclamarea lipsei de speranțe în vreo logică transcendentală a fost 
unicul scop al multor revoluţii. Sigur că trebuie să acceptam folosirea 
destul de riscată a unor noțiuni greu de definit și diferențiat, pentru a 
putea merge mai departe. Rog să-mi fie scuzat acest procedeu... 


* 


Nu este lipsit de interes a aminti că, dacă ideea de ARMONIE 
funcțională a fost în Europa rodul unei dezvoltări culturale coerente 
timp de secole, în muzicile tradiționale ale marilor culturi ale Asiei, 
Africii, Americii, între care unele reprezintă evoluţii milenare, noţiunea 
clasică de ARMONIE nu există practic. Există desigur unele sisteme 
melodice bazate pe rezonanţa naturală ca și pe ison, există paralelisme, 
polifonie complexă, eventual omofonii, o anumită funcţionalitate la 
nivel melodic, ca și o organizare complexă a unor sisteme modale ultra- 
rafinate, dar nu o ARMONIE în sens european — sau în orice alt sens, însă 
la fel de complex. Alte forte vin aici în joc: monodia pură, ritmul, 
culoarea timbrală, forte care activau deja și în muzica europeană, dar 
vor fi temporar neglijate, apoi reluate și exacerbate abia în cea 
modernă, care nu a fost în niciun caz străină de influenţe extra- 
europene. Ce se întâmplă azi cu multe dintre aceste muzici tradiționale 
exotice (respectiv, amestecul lor nediferentiat cu elemente ale muzicii 
culte europene, inclusiv cu ARMONIA europeană) nu mai are mare 
importanţă din punct de vedere arhetipal, cu puţine excepţii, pentru că 
rezultatul este doar o nivelare a marilor diferente existente initial. 
Faptul a fost semnalat de mult și este binecunoscut și descris detaliat de 
către etnomuzicologi [Daniélou 1967:18-19] [Leeuw 1977]. Dar toate 
acestea nu exclud posibilitatea de a vorbi despre o ARMONIE specifica, 
unică etc. si în cazul muzicilor care nu cunosc ARMONIA tonală 
europeană. Ea se poate uneori reconstrui artificial din „verticalizarea” 
liniilor orizontale, pur melodice. O confruntare între ele este desigur 
riscată, dar, daca vom reuși să găsim criterii clare, obiective de 
comparaţie, nu este exclusă. 


De ce tocmai distrugerea ARMONIEI a fost țelul principal al 
avangardei initiale? Desigur că s-a demontat apoi sistematic totul, atât 
formele clasice cât și orchestra simfonică, inclusiv spectacolul 

conventional; dar demontarea a mers mai incet, iar crámpeie din vechile 
structuri au fost si sunt ocazional inca acceptate. Aceasta toleranta nu a 
functionat in ceea ce priveste ARMONIA, cel putin tn primele decenii ale 
Avangardei: evitarea oricárui ecou al armoniei clasice era conditia de 
bazá a atonalismului, a dodecafoniei, a serialismului. Dar chiar existenta 
noţiunii de armonie în sine este adesea pusă sub semnul întrebării în 
contextul avangardei. Cât de flexibilă este însă această noţiune? 

Un sistem armonic cum ar fi cel al lui Debussy (caracterizat prin 
fluiditatea, poezia sa impresionistă), redusese relaţiile armonice la 
paralelisme, iar politonalismul (caracterizat prin disonante, duritate, 
ambiguitate), se baza pe crâmpeie și mixturi ale sistemului tonal, 
desprinse de context. În sistemul dodecafonic „clasic” noţiunea de 
ARMONIE nu mai are sens, verticalitatea rezultând doar accidental din 
suprapunerea liniilor melodice polifonice (după cum vedem, invers 
decât în cazul muzicii clasice, în care „melodiile”, așa cum am arătat, 
rezultau adesea din orizonalizarea unor armonii); oricum, simplismul 
monodimensional la nivel melodic al sistemului se reflectă și în ceea ce 
s-ar putea numi „armonie”. Și chiar un sistem mai complex conceput 
cum ar fi cel modal al lui Messiaen conduce de asemenea la paralelisme 
între conglomerate acordice cu intervale disonante ajoutés celor 
consonante, renunțând la ierarhia sistemului functional. Alte soluţii 
armonice pot apela la câteva relaţii simple între acorduri, la structuri 
repetitive sau la ,,constelatii” mai mult sau mai putin artificiale, savant 
construite, în care resturi de relaţii tonale se combină cu acorduri izolate 
și se impun prin repetiţii obsedante. Critica severă a acestora din 
punctul de vedere foarte înalt al ARMONIEI funcţionale clasice nu 
înseamnă că nu trebuie recunoscută valoarea în sine a soluţiilor 
respective. Cel puţin armoniile lui Hindemith [Hindemith 1937] și 
Messiaen [Messiaen 1944] dovedesc că pot exista sisteme armonice 
coerente și în afara sistemului clasic tonal. 

În caz extrem, pot fi considerate „armonii” toate „rezultantele 
verticale” ale unui sistem gândit exclusiv orizontal, dar coerent 
conceput, cum ar fi chiar cel amintit al dodecafoniei [Hauer 1926] 
[Schónberg 1935] [Leibowitz 1946, 1949]. Dacă ne gândim la un alt 
sistem bazat pe elemente ale armonicelor naturale decât cel clasic, s-ar 
pune întrebarea dacă acesta ar fi viabil, pentru că sistemul clasic și-a 
dovedit pe deplin vitalitatea și „rezistența la concurență”. Dar 
considerarea nediferentiatá a oricărei mixturi de sunete alături de 
ARMONIA tonală clasică, în contextul în care muzica modernă se 
interesează adesea oricum foarte puţin sau deloc de ceea ce am putea 
numi „o dimensiune armonică”, deci încercarea de a ,forta" un fel de 
armonie artificială prin „verticalizarea” oricărui amestec între linii 

predominant orizontale sau formate din ,,blocuri sonore" (respectiv, ce 
ar putea fi dedus din clusterele lui Xenakis sau ale polonezilor din 
perioada pre-postmoderna sau dintr-o muzica complet haoticá, bazata 
exclusiv pe zgomote) nu pare sá aibá sens. Cu aceasta, atingem si 
depásim limitele de extindere ale definitiei ARMONIEI: orice muzicá ar 
detine, intr-o forma sau alta, explicit sau implicit, un anumit fel de 
,armonie". Nu as pleda pentru aceasta generalizare extremá, pe plan 
speculativ posibila, dar care ,,dizolva” tn absurd o dimensiune muzicala 
esenţială. După cum am mai sugerat, se poate vorbi însă de omofonie 
sau de „omofonizare”, noţiuni aplicabile în orice context, cu totul 
independent de materialul concret. Și am putea considera caracteristică 
pentru ARMONIE, prezența unor intervale din seria armonicelor 
naturale, respectiv consonante, ca simbol al unei organizări cu bază 
naturală. Precizez: de câte ori mă refer la ARMONIE în sens general, 
arhetipal, am în vedere acest fel de ARMONIE. 


Revenind la ideea distrugerii ARMONIEI clasice printr-o 
revoluție. Poate că ar trebui să încercăm să intram în mecanismul intim 
al unei revoluții, inclusiv culturale, mai mult decât o putem face acum, 
pentru a înţelege sensul acestui proces. O revoluţie nu vrea să împace 
lucrurile, să ajungă la un compromis, ci tocmai să evite tot ceea ce ar 
putea concilia contrariile, deci le-ar armoniza, ar încetini, împiedica, 
devia distrugerea. Și o revoluţie se ocupă prea puţin de „ceea ce vine” 
în locul celor distruse, țelul ei nu merge atât de departe: fie că se oferă 
iluzii, utopii, teorii, fie că vine de la sine ceva inferior, format din resturi 
ale vechii ordini, așa cum după ruinarea unei biserici rămân resturi de 
icoane, mozaicuri, cioburi de vitralii. Din ele este greu să se 
construiască ceva coerent, și totusi, ele concentrează atenţia unora un 
timp faut-de-mieux. Astfel, în locul ARMONIEI funcţionale complexe 
pot apare structuri parţiale sau amestecuri, uneori rod al unei 
transmiteri eronate, al unei înţelegeri defectuoase respectiv: al 
necunoașterii — pentru că „latura tehnică” a ARMONIEI se bazază pe 
reguli care trebuiesc învăţate. A demonta și remonta ceva radical ar fi 
una dintre soluţiile postmoderne cele mai promițătoare si 
pretentioase, adoptate însă doar ocazional. Se poate spera ca o 
revoluţie să creeze premizele pentru o posibilă nouă creaţie viitoare, 
dar în sine, ea se limitează la distrugere. 

„Distrugere”, nu este un cuvânt prea greu? Pentru cei ce 
participă activ la ea, pentru cei ce abia cunosc ceea ce distrug ei, ea nici 
nu pare a fi o distrugere, ci o eliberare, nașterea unei noi epoci etc. Dar 
pentru a înţelege sensul celor ce se întâmplă cu și prin ARMONIE 
trebuie avută o perspectivă mai largă. Tocmai acest lucru va fi încercat 
în cele ce urmează, cu orice risc. 

* 


Ín contextul receptárii neo-structuralismului francez [7] ca si a 
cuvantului cheie, Postmodernism, [8] filozoful german Jürgen Habermas 
[9] dezvoltá intr-o serie de texte, in opozitie fata de Francois Lyotard 
(1924-1998, initiatorul conceptului filozofic de Postmodernism prin 
cartea sa La condition postmoderne, 1979 [10]) si de Jacques Derrida 
(1930-2004, fondatorul filozofiei deconstructiei, dupá Heidegger Sein 
und Zeit [11]), conceptul Modernitátii privite ca un proiect neterminat, o 
idee originalá, cu implicatii profunde [Habermas 1988:177-192] [12]. 
Reflectiile sale din 1984 despre „criza statului social" și despre sfârșitul 
„energiilor utopice" rămân de o actualitate uluitoare. El critică in mod 
hotarat gandirea postmoderná, una dintre temele sale principale fiind 
Iluminismul si dialectica sa. Altfel, afirmă el, „transformarea, initial 
discretá, a distrugerii in deconstructia traditiei filosofice transfera critica 
radicală a raţiunii in domeniul retoricii”; proclamarea „supremaţiei 
absolute a textului pur” anulează orice discuţie rațională. Și chiar dacă 
Habermas consideră Modernitatea, „un proiect neterminat”, el nu 
obosește niciodată să o apere împotriva criticilor săi: atât împotriva neo- 
conservatorilor, cât și împotriva, cum îi numește el, ,anarhistilor 
postmoderni de stânga”, direcţii între care Habermas suspectează o 
„complicitate contra-iluministă”, pentru că amândouă aceste direcţii 
opuse anulează efectul Modernitátii. Căci, în ciuda laturilor întunecate 
ale Iluminismului și ale exagerărilor raţiunii, lucrurile subrede si 
distructive care au venit în mod incontestabil pe lume odată cu 
Modernitatea, nu pot fi eradicate decât de Modernitate însăși, și 
nicidecum de vreun fel de ,anti-rationalism", fie el reactionar sau post- 
modernist „de stânga”. [13] 


Termenul de Iluminism se referă la curentul de gândire care a 
debutat în jurul anului 1700 cu intenţia declarată de a depăși toate 
obstacolele care împiedicau progresul prin intermediul gândirii 
raționale. Scopul era de a crea acceptare pentru cunoștințele nou 
dobândite — de exemplu, pentru cele obţinute în cursul revoluţiei 
științifice din secolele XVI și XVII, prin descoperirile lui Isaac Newton, 
raționalismul lui René Descartes, scepticismul lui Pierre Bayle, 
panteismul lui Benedict de Spinoza sau empirismul lui Francis Bacon si 
John Locke. in Secolul Luminilor, aceasta atitudine a inclus lupta 
impotriva prejudecátilor si orientarea cátre stiintele naturale, pledoaria 
pentru toleranţă religioasă, credinţa în legile naturale si în ordinea 
universală, precum și încrederea în puterea rațiunii umane. [13] 
Impulsurile iluministe au influenţat literatura, artele plastice, dar și 
politica, contribuind indirect la revoluţia americană din 1776 și 
revoluţia franceză din 1789, și au avut un aport substanţial la procesul 

continuu de rationalizare a societății; astfel încât Iluminismul a devenit 
semnul distinctiv al modenizárii societátii, al Modernitátii. [13] Sapere 
aude, „îndrăznește să gândești”, este motto-ul Iluminismului, atribuit 
lui Kant 1784 [14], un citat din Epistolele lui Horaţiu. [15] 


Poate că vom vedea altfel unele lucruri, dacă acceptăm acest 
punct de vedere. O revoluție cum a fost cea franceză din 1789 a debutat 
conform principiilor iluministe și credinţei în dreptate, toleranţă, deviza 
ei fiind „liberte, egalite, fraternite”. Și ce a adus realitatea ei? Ea a 
răsturnat într-adevăr o structură socială nedreaptă, dar a adus practica 
ghilotinei și nenumărate abuzuri, crime, alte nedreptáti si o brutalitate 
încă necunoscută; ea nu a instaurat o ordine socială dreaptă viabilă, ci 
doar domnia terorii. Doar peste ani și ani, ecoul principiilor ei va acționa 
pozitiv, revoluţia franceză devenind un simbol al unei noi societăți. 
Putem vedea aici iniţial o „deraiere” a viziunii iluministe despre lume, 
care a fost însă „corectată” curând — și anume, nu prin revenirea 
temporară la vechea ordine, încercată de Restauratiile din 1814 si 1815- 
1830, ci prin aplicarea raţională ulterioară a principiilor ei Iluministe, 
„uitate” în frenezia distrugerii revoluţionare. 

Iluminismul se constituie in mare parte pe baza premiselor 
culturale și social-politice (descoperiri geografice, științifice, inovaţii în 
arhitectură, arta plastică, muzică, dezvoltarea convențiilor diplomatice) 
oferite de Renaștere în perioada secolelor XIV-XVI. Renașterea a cutezat 
adesea să recupereze în literatură și arte plastice și conținutul păgân al 
civilizaţiei greco-romane, cele mai grăitoare exemple fiind creaţiile 
literare sau plastice în care nuditatea, sexualitatea umană în general, 
erau prezentate, după secole de reprimare prin creștinism ortodox, la fel 


ca în tradiția antică. [16] 
* 


Revin la ideea genezei ARMONIEI, repetand unele informatii. 
Muzica din timpul Renașterii corespundea initial „vârstei de aur" a 
polifoniei. Genurile cele mai frecvente erau mesele, motetele, 
madrigalul. Dar cu Giulio Caccini (1551-1618), Jacopo Peri (1561-1633) si 
Claudio Monteverdi (1567-1643) se dezvoltá melodia acompaniatá si se 
face trecerea cátre genul muzicii de operá. Camerata Fiorentina era 
formata dintr-un cerc de poeti, muzicieni, filosofi si savanti din nobilime, 
care s-au reunit la Florenţa între 1576 si 1600, având un mare interes 
pentru antichitatea greaca, in special pentru reproducerea cat mai fidela 
de original a dramelor antice. Cum am mai spus, pornind de la premisa 
ca textul fusese cántat la vremea respectiva, ei au dezvoltat, imitand 
presupusa cantare monofonica anticá a tragediei grecesti, un tip 

complet nou de recitativ, al cárui scop era exprimarea perfecta a 
afectului si inteligibilitatea textului si care, prin urmare, era acompaniat 
doar de câteva acorduri de sustinere ale unui basso continuo, acorduri 
care s-au constituit in ceea ce numim azi ARMONIE. Camerata a fost 
astfel fondatorul genului muzical al operei, iar acest gen muzical a 
prilejuit nasterea ARMONIEI. Fara sa adopte pretentia dogmaticá de a fi 
în posesia unicului adevăr muzical, Claudio Monteverdi a folosit 
monodia acompaniată ca formă posibilă de scriitură muzicală pentru 
propriile sale opere și a contribuit astfel la impactul capital al acesteia 
asupra istoriei muzicii. [17] Puţine ,inventii" muzicale au avut o origine 
atât de „greșită“, dar s-au bucurat de o viață atât de lungă și fructuoasă. 
Poate ne sugerează această origine bizară încă o dată mitul citat al 
nașterii incestuoase, „ne-reglementare” a ARMONIEI? („ceva”, deoarece 
nu se poate pune un semn de egalitate între „greșit” și „incestuos”; dar 
Umbra jungiană le unește pe amândouă sub egida negativului, care este 
adesea creativ). 


* 


Pare o idee foarte riscata, dar pe aceasta idee mai generala se 
bazeaza demersul meu: in fierberea culturalá unica a Renasterii si a 
Iluminismului s-a constituit acea complexă atitudine filozofică pe care 
Habermas o numește Modernitate, idee a cărui neîmplinire o analizează 
el critic în contextul  neo-structuralismului francez și a 
Postmodernismului. Și tot ca un reflex târziu al acestei perioade se naște 
și ceea ce se va prelua eronat din antichitate și i se va atribui un nou 
sens: opera, și odată cu ea, noţiunea de ARMONIE. Mai departe: în mod 
similar, decăderea ARMONIEI în secolele XX-XXI, după o evoluție 
grandioasă, corespunde ideii de ,ne-implinire a Modernitátii" a lui 
Habermas, echivalentá cu renuntarea la ceea ce a produs omenirea mai 
de pret, ceea ce i-a asigurat progresul: la ratiune, unitate, ordine, ín 
favoarea unei ,multiplicitáti necontrolate", a ideii ,textului pur", fárá 
alte intenţii și sensuri [18] — în viata socială, ca si in muzică. ARMONIA 
este deci produsul Modernităţii și al Iluminismului si le reflectă 
concepția rationalista si unificatoare despre lume, credinţa într-o ordine 
ideală, dar le reflectă și ne-împlinirea, eșecul actual. 


* 


Poate cá partea cea mai originala a teoriei lui Habermas este 
aceea cá Modernismul nu este un curent oarecare trecátor de pe la 
sfársitul secolului XIX si inceputul secolului XX, asa cum se considera azi, 
ci o atitudine filozofică coerent fundatá si dezvoltată îndelung, pe linia 
promovării raţiunii, inovației reale, a ordinii — un „proiect” cu rădăcini 

organice in perioada lluministá si cu premise in Renastere, deci, daca 
vrem, în Antichitate. Conform acestei concepţii, nu orice revoluţie, 
distrugere, schimbare înseamnă ceva modernist; uneori chiar 
dimpotrivă, unele revoluţii pot acționa conservativ, în pofida 
propagandei pentru progres pe care o fac de obicei perseverent. Numai 
acele schimbări care dezvoltă mai departe linia rationalistá aparțin 
Modernismului iluminist. 


Poate trebuie precizat că, de pe o poziţie curentă (după 
Habermas considerată probabil „anti-iluministă”), se privește în mod 
eronat rațiunea ca fiind echivalentă cu rigiditatea, limitarea, 
severitatea, absența spotaneitátii până la absurd, neglijarea intuitiei, a 
creativității. În realitate, aceste „atribute” nu sunt câtuși de puţin 
„raţionale”, dimpotrivă: ele definesc o deviere nedorită a rațiunii într-o 
direcție absurdă, ne-rationalá. A fi într-adevăr rational înseamnă a 
înțelege, respecta, valorifica inteligent, echilibrat, tot ceea ce este de 
pret în noi si în jurul nostru. 


Cu toate acestea, această linie raţională nu este nici ea însăși 
privată de aberaţii, anomalii, abateri de la propriile principii; dar calea 
de „corectare“ a acestora nu conduce înapoi, de exemplu, spre abolirea 
Modernismului, ci se situează mai departe constructiv pe linia sa, 
eventual „curățând-o”, radicalizând-o. Habermas se referă predominant 
la „modul de gândire specific modernist”, fundamentat pe rațiune si 
logică, după el, în opoziţie cu cel neo-structuralist și postmodernist, iar 
cele afirmate de el se aplică perfect la progresul multi-secular ARMONIEI 
și la regresul ei, și aruncă o altă privire asupra avangardei artistice a 
secolelor XX și XXI, lichidând multe confuzii. 


* 


Dar, de fapt, nici istoria sau filozofia nu intereseazá decat 
pasager aici, ci în primul rând încercarea de a înțelege sensul apariţiei si 
dispariţiei unor realizări umane de vârf, în acest caz, al acestei minuni a 
sensibilităţii și inteligenţei umane care este, mai bine zis, a fost, 
ARMONIA, și, mai ales, a încerca să explicăm de ce istoria muzicii i-a 
acordat atâta importanţă. Cu alte cuvinte: a înțelege ce este ARMONIA 
în mod esențial, deci considerată din acea perspectivă arhetipalá 


anunţată. 
* 


A se compara perceptia unui sunet izolat sau a unui grup de 
sunete, cu perceptia unui acord sau a unui sir de acorduri. Cu toate ca 
asemenea perceptii izolate spun prea putin despre muzicá, nu se poate 

trece cu vederea efectul psihic spontan, intuitiv al unei armonii, ce aduce 
ea cu totul nou in comparatie cu un sunet izolat — chiar si la acest nivel 
pre-muzical. Fárá a considera aceasta ceva semnificativ pentru perceptia 
umana, este de mentionat faptul cunoscut cá plantele reactioneaza 
pozitiv la armonie (de exemplu, la muzica lui Mozart, in comparatie cu o 
muzicá moderná disonantá). O armonie poate sugera sentimente prin 
doar cáteva acorduri — minore sau majore, agresiv disonante sau 
insinuant dulcege. O armonie poate exercita un usor efect hipnotic, 
poate fermeca, acapara, captiva complet atentia si sensibilitatea. Ea 
implică o analiză cerebrală mai complexă, deoarece conduce la o 
percepţie globală a muzicii, dar, mai ales, ea folosește gândirea 
emoțională într-un mod special si induce în creier o anumită senzaţie 
care nu poate fi înlocuită cu altceva. Dacă admiraţia pentru Bach se 
exprimă prin relevarea polifoniei savante și soliditatea întregului, a lui 
Mozart, prin relevarea invenţiei, gratiei, cea pentru Webern, prin 
relevarea conciziei, claritatii, omogenitátii, admiraţia pentru armonia 
monteverdianá, schubertianá sau wagnerianá are tangente cu senzualul, 
ea favorizează implicarea afectivă totală a subiectului. Anatol Vieru 
(1926-1998) considera, într-o scrisoare personală de prin 1994, că 
armonia wagneriană „ar emana un iz de droguri” — acea armonie care 
subjugă, fascinează de decenii pe nenumáratii fanatici ai lui Wanger și 
care l-a fascinat și pe Enescu încă din copilărie, cu toate ca el s-a declarat 
întotdeauna un „polifonist convins”; a judeca astfel armonia wagneriană 
este desigur o reacţie extremă, care poate confirma totuși ceea ce am 
numit „ușorul efect hipnotic” al ARMONIEI. Cine nu s-a simţit niciodată 
fermecat, cucerit, subjugat de o armonie frumoasă, nu va putea înţelege 
despre ce este vorba. Dar se pare că ar exista în temperamentul uman 
chiar și un „instinct al ARMONIEI” în general: după ce Sigmund Freud a 
definit libido-ul ca fiind un „impuls de viață” esenţial (energie psihică), 
contemporanii săi William James și William McDougall au descoperit în 
jurul anului 1920 și alte instincte sau nevoi de bază, printre care și 
„necesitatea, instinctul căutării ARMONIEI”. [3] 

Cred ca sensul fundamental al ARMONIEI este acela de a face ca 
auditorul sensibil nu doar să asculte pasiv, ci să rezoneze activ emotional 
cu muzica respectivă ca un întreg, să recunoască în varietatea adesea 
contradictorie a unor realităţi sonore diverse, matematicul sau logicul, 
dar și divinul care le insufleteste și astfel, le unește într-o unitate 
armonioasă greu analizabilă doar logic. Este o performanţă specială care 
nu se poate compara cu nimic — și nici înlocui cu nimic. Desigur că putem 
aprecia în cel mai înalt grad efectul unui ritm sau conducerea unor voci, 
dar aceasta este altceva, întregul și divinul muzicii nu se percep. De 
aceea, nu cred că ARMONIA va „dispărea” definitiv vreodată, chiar dacă 

lungi perioade, sátule de traditii, vor incerca sa se dispenseze de ea, 
»mizand” doar pe ,libertatea" componentelor, a structurilor muzicale 
separate; efectul ei psihic nu poate fi simulat si lipsa lui se va face 
simțită cândva. Este vorba de o perspectivă arhetipală care nu tine 
seama decát informativ de mode temporare, practici actuale, istorie, 
actualitate. 

Eu vád in ARMONIE o expresie a Sublimului exprimat prin 
structura muzicală pura, fără nicio mijlocire extra-muzicală literară, 
morală, socială: efectul său nu poate fi definit material, localizat concret, 
el rezultă în noi ca o reacţie subiectivă. Întocmai ca și Sublimul, el nu 
poate fi explicat, învăţat, și este foarte dificil de analizat obiectiv. Pentru 
că valoarea, farmecul, fascinația ARMONIEI nu aparţin acestei lumi, nu 
sunt calități fizice, materiale obișnuite, ci iluzii. Și iluziile nu pot fi 
definitive (poate cu excepția simbolului creștin al ARMONIEI veșnice, 
care este Raiul), pentru că orice nouă contradicție produce o 
dezechilibrare temporară, până la integrarea ei într-o nouă ARMONIE - 
în viata, ca si în muzică. ARMONIA introduce în muzică o nouă 
dimensiune, proprie, este ca și cum într-o lume bi-dimensională am avea 
deodată o a treia, apoi o a patra, a cincea dimensiune: realitatea se 
schimbă radical, perspectiva asupra ei se modifică într-un fel care nu 
poate fi explicat prin argumente bazate pe primele dimensiuni. S-ar 
putea pune un semn de egalitate între ARMONIE și MUZICĂ. Pentru că 
fără ARMONIE, muzica nu mai este MUZICĂ, ci un simplu joc de date, 
sunete, voci disparate, o ocupaţie mai mult sau mai puţin mecanică, 
sterilă. Dar dacă asta vrem, este în ordine; se poate atinge o dexteritate 
estetică și astfel. 

Aceste afirmaţii (sper că foarte putin exagerate...) nu sunt în 
niciun caz o pledoarie pentru vreo întoarcere la o tradiție apusă; așa 
ceva nici nu ar fi posibil. De fapt, nu este vorba aici de niciun fel de 
pledoarie, ci doar de expunerea unei viziuni. Preluând și adaptând în 
încheiere o ultimă dată ideea lui Habermas: depășirea acestei perioade 
de eventuală „criză a ne-împlinirii” în Modernitatea muzicală actuală nu 
se poate face decât prin intensificarea, radicalizarea, depășirea ei pe 
linia Modernitátii. Dar cum s-ar putea re-cuceri această bijuterie unică a 
Modernitátii renascentist-iluministe care a fost ARMONIA — pe această 
linie? 

Cu acest text se încheie seria de studii pe tema arhetipurilor 
muzicale, serie începută în anii 1980 cu articolul Preliminaries to a Theory of 
Archetypes in Music (RRHA XIX/1982, 75-78). Pe lângă cele zece studii 
specifice (între care trei se referă nu la arhetipuri muzicale propriu-zise, ci la o 
perspectivă arhetipală asupra unor noţiuni generale) există câteva aplicaţii ale 


temei arhetipurilor muzicale asupra creaţiilor compozitorilor George Enescu, 
Aurel Stroe, Myriam Marbé. 

SUMMARY 


Corneliu Dan Georgescu 


The study of musical archetypes (X): 
HARMONY seen from an archetypal perspective 


HARMONY is a complex notion applicable in a variety of fields: one can 
speak of musical, personal, social, aesthetic, mathematical or abstract 
HARMONY. In all cases it refers to the unity, the concordance of 
different, possibly contradictory elements. In the art of sounds, the term 
HARMONY has been applied in different periods to different physical 
and aesthetical realities. 

The progress made in technique, art and thought during the European 
Renaissance and the Enlightenment gave rise indirectly, among many 

others, to what was later to be called functional tonal harmony; it was 
to form the basis of the entire development of European music for 
centuries. It should be noted that the great musical traditions of other 
continents do not know HARMONY in the European sense, the focus 
being e.g. on musical timbre, rhythm, and monody. It is obvious that 
HARMONY is not in itself a condition for the existence of a musical 
language. 

Although nature gives us "primitive versions" of most musical structures 
(sounds, rhythms, timbral colours, forms patterns), it would be difficult 
to find in nature an equivalent of a harmonic tonal cadence. It seems 
that in this area, the human contribution in terms of refinement, 
articulation, organisation, etc. is far greater than, for example, in terms 
of rhythm or loudness. Not coincidentally the musical avant-garde has, 
before other parameters, consistently avoided any classical harmony, 
considering it a symbol of an outdated tradition. In dodecaphonic, serial, 
stochastic music, in aleatorism, bruitism, Textkomposition, collective 
improvisation, informal music there is no longer any question of 
HARMONY, at least in its classical sense. Only spectralism seems to be 
heading today in a different direction. 

The German philosopher Jürgen Habermas regards Modernism from the 
opposite perspective of French neostructuralism and postmodernism as 
a "project" generated in the Enlightenment, situated according to the 
principles of reason, logic, order, in fact as "an unfulfilled project". If we 
consider HARMONY as an indirect result of the Renaissance and the 
Enlightenment Modernism, the renunciation of HARMONY in general 
can be seen as a destructive, conservative revolution, because it is 
directed against reason, against structure. The abolition of HARMONY is 
in principle a great loss, because it exerts its own psychological effect, 
consisting among other things in the stimulation of a unifying way of 
perceiving and thinking and a specific resonance with the musical object 
charaterized through emotional valences not otherwise achievable. The 
negative consequences of this loss should be "corrected" not by a return 
to the expired stage, but only by a modernist radicalization. 

